Тихонов Виктор Васильевич

Виктор Васильевич Тихонов, — паллă совет хоккеисчĕ, хоккей тренерĕ. 1930 çулхи çĕртме уйăхĕн 4-мĕшĕнче Мускавра çуралнă.

ССРП, РСФСР тата Латви ССР тава тивĕçлĕ тренерĕ.

Пурнăçĕ
Виктор Тихонов тренер ĕçне 1971 çулта «Динамо» (Рига) клубра пуçланă. Унччен 8 çул хушши Мускав хулин «Динамо» клубăн тĕп тренер Чернышов чĕннипе тренера пулăшаканĕ пулса ĕçленĕ, çав вăхăтрах хăй те вылянă. Ригăра вăл пысăк ӳсĕмсем тунă, иккĕмĕш лигăран пĕрремĕш лигăна, унтан Пысăк лигăна хăпартнă, СССР Чемпионатĕнче 4-мĕш вырăнне йышăннă.

1977 çултанпа Тихонов ЦСКА тренерĕ вырăнне йышăннă. 15 çул хушшинче ЦСКА, Тихонов ертсе пынипе, 14 хутчен çĕршыв чемпионĕ пулнă, 14 хутчен Европа чемпионĕсен Кубокне, икĕ хутчен ССРП Кубокне çĕнтерсе илнĕ. Вăл вăхăтра ЦСКАра вылякансем Вячеслав Фетисов, Алексей Касатонов, Владимир Крутов, Игорь Ларионов, Сергей Макаров, Валерий Каменский, Сергей Фёдоров, Александр Могильный тата Павел Буре тĕнче шайĕнчи паллă хоккеистсем пулса тăнă.

1977 çулта Виктор Тихонов ССРП пĕрлĕ командин тренерĕ. Вăл ертсе пынипе вăл ушкăн 1978, 1979, 1981, 1982, 1986, 1989, 1990, 1993 çулсенче тĕнче шайĕнчи чемпионатсенче, 1978-1991 çулсенче Европа чемпионачĕсенче çĕнтернĕ.

Тихонов ертсе пынипе виçĕ хутчен олимп вăйисенче (1984, 1988 тата 1992 çулсенче) çĕнтернĕ. Вăл ертсе пынипех 1981 çулта ССРП пĕрлĕ ушкăнĕ Канада Кубокне çĕнтерсе илнĕ.

 Чыслани 
 Литература 


 Асăрхавсем 

 Каçăсем 
 Страница Виктора Васильевича Тихонова на сайте об истории хоккейного клуба «Динамо» Москва
 Интервью «Спорт-Экспрессу», 2009 год, ч.1
 Интервью «Спорт-Экспрессу», 2009 год, ч.2
 Тихонов и СССР
 Страница Виктора Васильевича Тихонова на сайте об истории хоккейного клуба «Динамо» Москва

Категори:ССРП шайбăллă хоккей пĕрлĕ командин вылявçисем
Категори:МВТ СÇВ ХК вылявçисем
Категори:«Динамо» Мускав ХК вылявçисем
Категори:Латыш ССР тава тивĕçлĕ тренерĕсем
Категори:«Динамо» Рига ХК тренерĕсем
Категори:ССРП хоккей тренерĕсем
Категори:ССРП тава тивĕçлĕ тренерĕсем
Категори:Раççей тренерĕсем
Категори:ЦСКА Мускав ХК тренерĕсем
Категори:ССРП шайбăллă хоккей пĕрлĕ командин тренерĕсем
Категори:РФ шайбăллă хоккей пĕрлĕ командин тренерĕсем
Категори:ССКП пайташĕсем
Категори:«Тĕрĕслĕ Раççей» партин пайташĕсем
Категори:ИИХФ мухтав залĕн пайташĕсем
Категори:Чĕре тапма чарăнипе вилнисем
Категори:Ваганьково çăвинче пытарнисем
Категори:Полковниксем (Раççей Федерацийĕ)
Категори:Тихоновсем